Jelaskan Keruntuhan World Trade Center dari Serangan 11 September 2001 dalam bahasa melayu

Sebuah siasatan teknikal megenai keselamatan bangunan dan kebersediaan untuk kebakaran terhadap Menara Berkembar dan 7 WTC telah dijalankan oleh Institut Piawaian dan Teknologi Kebangsaan (NIST) Jabatan Perdagangan Amerika Syarikat, dengan tujuan menentukan punca-punca keruntuhan bangunan, sejauh mana kecederaan dan kehilangan nyawa yang dialami, dan langkah-langkah yang diambil dalam perekaan dan pengurusan World Trade Center. Siasatan terhadap keruntuhan 1 WTC dan 2 WTC berakhir pada tahun Oktober 2005, dan siasatan terhadap keruntuhan 7 WTC pula berakhir pada Ogos 2008.

Laporan tersebut membuat kesimpulan bahawa pengalisan api prasarana keluli Menara Berkembar dilumpuhkan oleh impak hempasan pesawat, dan menara-menara tersebut pasti masih berdiri andai kejadian ini tidak pernah berlaku. Hasil kajian yang diterbitkan oleh para penyelidik Universiti Purdue mengesahkan bahawa, jika penebatan haba dalam tiang-tiang utama disental dan suhu tiang meningkat kepada kira-kira , maka kebakaran itu adalah mencukupi untuk menyebabkan keruntuhan.

W. Gene Corley, pengarah usaha penyiasatan terawal, mengulas bahawa "menara-menara itu benar-benar kuat bertahan. Bukan pesawat pengganas yang tumbangkannya; sebaliknya ia tumbang kerana kebakaran yang menyusul. Sudah terbukti bahawa bangunan itu masih boleh berdiri walaupun kehilangan dua pertiga tiang dalam setiap menara." Kebakaran itu melesukan kekuda yang menyokong lantai sehingga lantai melandut. Lantai yang melandut itu menarik pada tiang-tiang keluli luaran sehingga tiang luaran itu melengkung ke dalam. Dengan kemusnahan tiang teras, tiang luaran yang melengkok itu tidak mampu lagi menyokong bangunan, sekaligus menyebabkan bangunan itu runtuh. Selain itu, laporan ini menegaskan bahawa ruang-ruang tangga menara tidak diperkuat secukupnya untuk menyediakan jalan keluar kecemasan untuk mereka di atas zon hempasan. NIST membuat kesimpulan bahawa kebakaran yang tidak terkawal di 7 WTC menyebabkan rasuk lantai dan galang kepanasan dan kemudiannya "menyebabkan tiang sokongan genting menjadi lemah, sekaligus memulakan keruntuhan progresif aruhan kebakaran yang menumbangkan seluruh bangunan".